Title: Indicacions per al professorat
Course: Matemàtiques 4t ESO

Geometria amb coordenades: vectors i rectes en el pla

Indicacions metodològiques per al professorat:

Aquesta unitat és interessant poder-la treballar amb un ordinador connectat a Internet i canó de vídeo, o pissarra digital. No és imprescindible un ordinador per alumne. Es pot treballar sense calculadora i practicar el càlcul mental.

A la part introductòria hi ha un vídeo amb un rôle-play que seria interessant poder reproduir amb la classe.

El desenvolupament del tema presenta enllaços a aplicacions GeoGebra que permeten un treball individual amb reflexió escrita (si es disposa d'un ordinador per alumne amb connexió a Internet), o bé una exposició dels conceptes principals utilitzant el canó de vídeo o la pissarra digital.

Si no es disposa de mitjans tecnològics, algunes de les tasques es poden encarregar per fer a casa o a la biblioteca.

Els continguts estan distribuïts en dos blocs: vectors i rectes. Les diferents aplicacions GeoGebra de cada bloc porten unes preguntes per observar i reflexionar que es poden projectar a classe i respondre-les a la llibreta.

Amb l'últim full del bloc de rectes s'obtenen enunciats diferents prement F9 i es pot proposar a l'alumnat que portin de casa els enunciats copiats a la llibreta, amb les solucions en un full a part. D'aquesta manera a classe poden treballar per parelles, intercanviant els enunciats i ajudant-se pel que fa al procediment. Al final tornen intercanviar els full i avaluen la feina del company o companya.

Avaluació: es poden tenir en compte els exercicis i raonaments escrits a la llibreta, el full corregit per parelles, i/o fer una prova al final.