Title: Activitat 5.7: Transformacions de la paràbola
Course: Matemàtiques 4t ESO

Obriu el Geogebra i dibuixeu les paràboles, amb els paràmetres a, b i k:

$$ g(x)= x^2 +a $$

$$ h(x)= (x+b)^2 $$

$$ f(x)= k*x^2 $$

Procediment a seguir:

1) Definiu els paràmetres des del formulari d'entrada (a la part inferior de la finestra de GeoGebra):
Per exemple: a=3
b=-2
k=0.5

2) Convertiu els paràmetres en "lliscadors" clicant sobre d'ells a la finestra algebraica. Heu de veure els lliscadors a la finestra geomètrica de GeoGebra.

3) Entreu les fórmules de les funcions tal com les veieu a l'enunciat, escrivint-les al formulari d'entrada.

4) Pinteu cada gràfica d'un color diferent per tenir clar quina fórmula li correspon.

5) Comproveu que podeu moure els lliscadors i les funcions canvien.

Deseu el document de GeoGebra i pengeu-lo en aquesta tasca.

Copieu a la llibreta tot el que heu fet per aquesta tasca, explicant els canvis de la gràfica que es produeixen quan canvieu la fórmula.