Title: Indicacions per al professorat
Course: Matemàtiques 4t ESO

Estadística: treball col·laboratiu

Farem un treball col·laboratiu entre tota la classe, per obtenir respostes a totes les preguntes que ens plantejarem, seguint una sèrie d'etapes, amb diferents dinàmiques de treball:
1. Disseny de l'enquesta, entre tota la classe. Què volem saber sobre els nostres companys
d'institut?
2. Selecció d'una mostra. A qui enquestarem?
3. Recollida de dades. Treball individual. Cada alumne/a demana a cinc persones que contestin el formulari de l'enquesta.
4. Tabulació de les respostes en un full de càlcul, treballant per parelles (aquesta etapa la trobarem feta si utilitzem un formulari d'Interent per recollir les respostes).
5. Càlcul de paràmetres estadístics, recomptes de freqüències, taules creuades i gràfics. Treball per parelles, amb el full de càlcul, partint del document conjunt amb totes les enquestes recollides. Cada parella treballarà unes quantes variables, no totes.
6. Redacció d'un informe, per parelles.
7. Posada en comú de tots els informes.

Començareu a fer el treball directament, sense "teoria", però quan necessiteu saber alguna cosa, trobareu un enllaç a Internet per aprendre-ho, i també podreu preguntar.
En les diferents etapes del treball ireu modificant un document de càlcul i el desareu amb noms diferents per poder valorar el procés del vostre treball. També haureu de crear un "informe" amb les conclusions del vostre treball. Aquest informe podrà tenir el format que més us agradi: document de text, presentació, pàgina web, article de blog...
Tots els arxius creats en aquest treball s'hauran de pujar a la tasca Moodle corresponent.

Els millors informes, per interessants, ben fets i ben presentats, es podran publicar a la web del centre o al blog de la classe...

Què aprendrem?

Treball en equip
- Disenyar una enquesta
- Escollir una mostra d'una població (per passar l'enquesta i recollir les dades)
- Codificar i tabular les dades recollides (s'aconsella emprar formularis Google)
- Distingir diferents tipus de variables estadístiques: variables numèriques i variables qualitatives (també es diuen categòriques)
Treball per parelles (amb un full de càlcul)
- Calcular la mitjana d'una variable numèrica
- Calcular la desviació estàndar d'una variable numèrica
- Calcular el coeficient de correlació de dues variables numèriques aparellades
- Fer taules de freqüències
- Fer taules creuades de dues variables (taules de contingència)
- Fer gràfiques de diferents tipus (també de núvol de punts i la recta de regressió)
- Redactar conclusions fonamentades en les dades, gràfiques i càlculs.
Treball en gran grup
Posada en comú i comentari dels resultats del treball, fent petites exposicions de 5 minuts amb el canó de vídeo.