Title: Indicacions per al professorat
Course: Matemàtiques 4t ESO

Càlcul de probabilitats

Indicacions metodològiques per al professorat:

Per treballar aquesta unitat és imprescindible disposar almenys d'un ordinador connectat a Internet i canó de vídeo, o pissarra digital. També seria molt convenient disposar d'un ordinador per alumne, però també es pot treballar amb un ordinador per cada dos alumnes, per parelles. També hi ha un full d'exercicis per treballar sense ordinador. No cal calculadora, es pot fomentar la pràcticar del càlcul mental i la simplificció de fraccions.

Per introduir el tema hi ha un vídeo de 3 min que mostra una ctivitat experimental de càlcul de probabilitats (llançament d'una xinxeta a l'atzar). És pot reproduir l'activitat, tenint en compte que el resultat depèn del tipus de xinxeta que s'utilitzi.

El desenvolupament del tema proposa el treball amb una unitat didàctica EDAD i un full d'exercicis actualitzables (fent F9) de l'INS Arnau Cadell.

Per treballar amb el material EDAD cal tenir instal·lat el programa Descartes (si no està instal·lat l'aplicació us mostrarà un enllaç per fer-ho). L'alumnat pot treballar aquesta unitat al seu ritme i el professor pot intervenir quan l'alumnat ho necessiti. És interessant calcular les probabilitats utilitzant el diagrama d'arbre i evitar l'ús de les fórmules combinatòries. Cal apuntar els exercicis i resoldre'ls a la llibreta, tant els del bloc "Exercicis" com els del bloc "Per enviar al tutor".

El full d'exercicis de l'INS Aranu Cadell es pot treballar portant de casa els enunciats amb les solucions copiades a part (impresos o escrits a la llibreta), intercanviant els enunciats per parelles (tots els enunciats seran diferents) i un cop fets es tornen intercanviar per corregir les respostes i posar nota.

A l'apartat d'ampliació i reforç hi ha enllaços a activitats web de 2n i 3r d'ESO per a l'alumnat que no hagi treballat mai aquest tema, i una unitat didàctica amb exercicis de Joaquín Seda, amb teoria i més exercicis, per qui acabi la feina abans de passar al tema següent.

Avaluació: es poden tenir en compte els exercicis fets a la llibreta i el full corregit per parelles, i/o fer una prova al final.