Title: Criteris per avaluar el treball
Course: Matemàtiques 4t ESO

Per obtenir un "10" hem hagut de fer el següent:
1. Hem participat en el disseny d'una enquesta entre tota la classe per saber alguna característica de la població "alumnat de l'institut", aportant la nostra pregunta i fent matisacions a les preguntes dels companys i companyes.
2. Hem recollit cinc enquestes (mostra), individualment, cada persona.
3. Treballant per parelles, hem entrat les respostes de les nostres deu enquestes en un formulari de GoogleDocs, i al final hem accedit al full de càlcul del formulari amb totes les dades "en brut", que contenia moltes variables (columnes) i molts registres (files).
4. Hem escollit quatre variables per estudiar (almenys dues d'elles quantitatives), a més de les variables edat, sexe i curs. Hem copiat les columnes corresponents en un nou full de càlcul que hem desat amb els nostres noms. A partir d'aquest document hem fet la resta del treball.
5. Hem calculat els principals paràmetres estadístics de centralització i de dispersió de la majoria de variables, i el coeficient de correlació d'almenys una parella de variables, tot fent ús de les funcions del full de càlcul.
6. Hem organitzat les dades en taules de freqüència i taules creuades.
7. Hem fet diferents tipus de gràfics per visualitzar les dades i les relacions entre les variables. Hem fet com a mínim un núvol de punts i una recta de regressió.
8. Hem redactat les conclusions en un nou document (informe) on hem posat un títol adient, diferents subtítols i hem inserit gràfics aclaridors. Almenys hem fet quatre observacions rellavants, pel que fa a la naturelesa de les dades recollides i de la població observada.
9. Totes les conclucions estan basades en les dades, en els paràmetres estadístics calculats i en les observacions dels gràfics que hem inclòs en l'informe.
10. Hem presentat l'informe sense faltes d'ortografia i organitzat de manera clara i entenedora. En algun lloc dins l'informe hem escrit els noms dels dos autors o autores, el nom del centre i el curs i hem compartit l'informe amb la resta de la classe, participant a la posada en comú.