Title: Indicacions metodològiques
Course: Matemàtiques 4t ESO

Nombres Reals

Indicacions metodològiques per al professorat:

Aquesta unitat es pot treballar sense ordinador.

Només necessiteu connexió a Internet i un canó de vídeo per veure les activitats introductòries, si les trobeu prou interessants: vídeo sobre nombres reals i sobre la raó àuria, àudio sobre el nombre d'or i una aplicació interactiva que cerca seqüències numèriques dins el desenvolupament decimal del nombre Pi. Això es pot veure en una hora de classe i encara pot quedar temps per fer el full 1, per repassar del càlcul amb nombres enters.

El treball està distribuït en 14 fulls que es poden portar fotocopiats a classe. Els 12 primers fulls tenen dades fixes, però els fulls 13 i 14 generen enunciats diferents prement F9.

Una proposta interessant és demanar a l'alumnat que porti de casa els enunciats copiats a la llibreta, amb números diferents, inventats per ells o generats amb els fulls 13 i 14. D'aquesta manera cada alumne/a pot tenir els seus exercicis i a classe poden treballar per parelles, intercanviant els enunciats i ajudant-se pel que fa al procediment.

Es pot utilitzar la calculadora per comprovar les respostes i passar els resultats de forma exacta a forma decimal i viceversa, i recordar la manera d'arrodonir els resultats. També pot servir per comparar els resultats obtinguts calculant amb expressions exactes i els obtinguts calculant amb aproximacions decimals.

Activitats d'ampliació i reforç: per treballar amb el material EDAD cal tenir instal·lat el programa Descartes (ja hi trobareu l'enllaç i és un moment fer-ho).

Avaluació: es poden tenir en compte els exercicis fets cada dia a classe, fent-los corregir per parelles amb la calculadora científica i/o fer una o dues proves: una de nombres racionals i una altra d'expressions radicals.