Title: Indicacions per al professorat
Course: Matemàtiques 4t ESO

Funcions: interpretació de gràfiques

Indicacions metodològiques per al professorat:

Per treballar aquesta unitat és imprescindible disposar d'almenys un ordinador connectat a Internet i canó de vídeo, o pissarra digital. També seria molt convenient disposar d'un ordinador per alumne, però també es pot treballar amb un ordinador per cada dos alumnes, per parelles. No cal calculadora, es pot fomentar la pràcticar del càlcul mental.

A la part introductòria hi ha un qüestionari de funcions de 1r i 2n grau per comprovar el que l'alumnat sap de 3r d'ESO. A l'apartat d'ampliació i reforç hi ha un enllaç per a l'alumnat que necessiti treballar els continguts de funcions de 3r d'ESO. Per treballar amb el material EDAD cal tenir instal·lat el programa Descartes (ja hi trobareu l'enllaç i és un moment fer-ho).

El desenvolupament del tema presenta una seqüència de set d'enllaços a aplicacions GeoGebra que permeten un treball individual (o per parelles) amb preguntes per observar i reflexionar per escrit, a la llibreta. Si no es disposa d'un ordinador per alumne/a es poden projectar les aplicacions. Cada enllaç va seguit de la seva corresponent tasca que cal fer en línia. Si no es disposa de mitjans tecnològics a l'aula, aquestes tasques es poden encarregar per fer a casa o a la biblioteca.

Amb l'últim full del bloc d'activitats d'aprenentatge s'obtenen enunciats diferents prement F9 i es pot proposar a l'alumnat que portin de casa els enunciats copiats a la llibreta, amb les solucions en un full a part. D'aquesta manera a classe poden treballar per parelles, intercanviant els enunciats i ajudant-se pel que fa al procediment. Al final tornen intercanviar els full i avaluen la feina del company o companya.

Avaluació: es poden tenir en compte els exercicis i raonaments escrits a la llibreta, les tasques en línia, el full corregit per parelles, i/o fer una prova al final.