Title: Indicacions per al professorat
Course: Matemàtiques 4t ESO

Progressions aritmètiques i geomètriques

Indicacions metodològiques per al professorat:

En aquesta unitat es proposa treballar amb full de càlcul. Per això es necessita com a mínim un ordinador per cada dos alumes. El tema es pot treballar individualment o per parelles.

Com a introducció es proposa veure un petit vídeo sobre la progressió dels avantpassats (9,5 min).

El desenvolupament del tema esta dividit en cinc tasques amb propostes de treball escrit i també amb full de càlcul. Es promou que l'alumnat descobreixi les fórmules pel seu compte i que faci ús del full de càlcul per resoldre problemes.

Com reforç es proposa una unitat EDAD que permet treballar individualment, cada alumne al seu ritme, minimitzant les explicacions del professorat. Per treballar amb el material EDAD cal tenir instal·lat el programa Descartes (si no el teniu instal·lat, dins la mateixa aplicació trobareu un enllaç per anar a fer la instal·lació).

Com ampliació es proposa treballar amb altres successions, concretament la de Fibonacci i les successions de Collatz.

Avaluació: es poden tenir en compte el treball fet a la llibreta i les tasques en línia, i/o fer una prova al final.