Title: Indicacions per a la recollida de dades
Course: Matemàtiques 4t ESO

Indicacions per a la selecció d'una mostra i recollida de dades

Si es disposés de tots els mails de la "població" objecte d'estudi, es podria enviar per email el formulari de l'enquesta (fet en GoogleDocs). Però mai contestaria tota la població. Per això i altres motius més, sempre es treballa amb una mostra de la població. I també en el nostre cas és preferible i més formatiu que cada estudiant s'encarregui de demanar personalment les respostes en un full fotocopiat.

Escollir una bona mostra és molt important per obtenir resultats fiables. Discutirem amb l'alumnat com pensem seleccionar les persones enquestades. Hi ha tècniques de mostreig, una d'elles és escollir la mostra a l'atzar.

En el nostre cas concret, i per raons pràctiques, deixarem que cada alumne esculli cinc persones per enquestar, però amb unes condicions. Per exemple, si la població estudiada és la de l'alumnat de l'institut, hem de demanar que cada estudiant enquesti cinc estudiants de cursos diferents i que siguin 2 nois i 3 noies o 3 nois i 2 noies, a l'atzar. Raonem perquè ho demanem així.